Viage temporal

Le viage temporal es le concepto de movimento inter certe punctos del tempore, similarmente al movimento de un persona o objecto inter varie punctos del spatio, typicamente per usar un apparato hypothetic nominate machina del tempore. Le viage temporal es un concepto largemente recognoscite in le philosophia e le scientia-fiction. Le idea de un machina del tempore esseva popularisate per le romance de 1895 per H. G. Wells, Le Machina del Tempore.

Il non es certe si le viage temporal in le passato es physicamente possibile. Le viage temporal in le futuro, foras del senso usual de perception del tempore, es al contrario un phenomeno extensivemente observate e ben comprendite intra le contexto del relativitate special e relativitate general. Nonobstante, retardar o avantiar un corpore de plus de alcun millisecundas relativemente a un altere corpore non es practicabile con le technologia actual. Quanto al viage temporal in le passato, on pote trovar solutiones in le relativitate general que lo permitte, sed illos require conditiones que poterea esser physicamente impossibile. In physica theoric, il ha solmente pauc provas in favor del eventualitate de viagiar a un puncto arbitrari del spatiotempore, le qual es generalmente ligate solmente al mechanica quantic o al foramine de verme (anque cognoscite como ponte de Einstein-Rosen).

Secundo alicun autoreshttps://www.discovermagazine.com/the-sciences/rules-for-time-travelers, mesmo si viage temporal al passato es physicamente possibile, e si un "machina temporal" esseva construite, on non poterea usar le apparato pro viagiar a alcun puncto in tempore ante le construction del machina temporal (o post su destruction), mesmo como on non pote viagiar in un traino a alcun puncto in spatio ubi le rail non ha essite construite.

Categoria:Physica
Categoria:Litteratura